বিশ্ব ইসলামী আন্দোলনের ইতিহাস কেবল যে সুদীর্ঘ তাই-ই নয় বরং এর রয়েছে বহুমাত্রিকতা। দেশে দেশে যেসব ইসলামী আন্দোলন গড়ে উঠেছে যুগে যুগে, সেসব ইতিহাস এক মলাটে নিয়ে আসা হয়নি এবং আনাটা খুব যে সহজসাধ্য তা-ও কিন্তু নয়। বাংলাদেশে ইসলামী আন্দোলনেরও বহু যুগ, বহু দশক অতিক্রান্ত হয়েছে। এই নাতিদীর্ঘ সময়কালেও রয়েছে বৈচিত্র্যে ভরা আন্দোলন সংগ্রামের ইতিহাস। এ সব বর্ণিল ইতিহাস একত্রিত করলে অনেক ঐতিহ্য আমরা খুঁজে পাবো। আজকে সেই দীর্ঘ তালিকা প্রণয়ন না করে বাংলাদেশে ইসলামী ছাত্র-আন্দোলনের গৌরবময় সংগঠন, এশিয়া মহাদেশের সর্ববৃহৎ ছাত্রসংগঠন বাংলাদেশ ইসলামী ছাত্রশিবিরের ইতিহাস নিয়ে কিছু কথা বলে তার ঐতিহ্যসমূহ তুলে ধরার প্রয়াস পাচ্ছি।